Limbažos

### BUDŽETA IZPILDES SKAIDROJUMI

|  |  |
| --- | --- |
| Dokumenta datums ir tā  elektroniskās parakstīšanas laiks | Nr.4-13.2/20/\_\_\_ |

Limbažu novada pašvaldība budžetu izstrādā saskaņā ar naudas plūsmas principu. Pašvaldības budžeta veidi – pamatbudžets, speciālais budžets un ziedojumu un dāvinājumu budžets. Visi ieņēmumi un izdevumi apstiprināti pamatbudžetā un speciālajā budžetā.

Pašvaldības budžeta un tā grozījumu izstrādāšanas, apstiprināšanas, izpildes un kontroles nosacījumus, ievērojot Likumu par budžetu un finanšu vadību, likumu „Par pašvaldību budžetiem” un citus Latvijas Republikas normatīvos aktus, nosaka *2018.gada 25.janvāra Noteikumi „Limbažu novada pašvaldības budžeta izstrādāšanas, apstiprināšanas, izpildes un kontroles kārtība” (domes sēdes protokols Nr.2, 44.§).*

Pašvaldības pagastu pārvalžu, iestāžu, administrācijas nodaļu un programmu ieņēmumu un izdevumu tāmju izstrādāšanas un apstiprināšanas kārtību nosaka *2019.gada 25.jūlija “Instrukcija par Limbažu novada pašvaldības institūciju ieņēmumu un izdevumu tāmju izstrādāšanu un apstiprināšanu”*

*(domes sēdes protokols Nr.15, 10.§).*

**IEŅĒMUMI**

Limbažu novada pašvaldības 2019.gada konsolidētā budžeta ieņēmumi sastāda 26 024 645 EUR, kopsummā pārskata gadā ieņēmumi izpildīti 104,91% apmērā no 2019.gada ieņēmumu plāna ar izmaiņām (1.tabula).

Budžeta ieņēmumus veido saskaņā ar nodokļu likumdošanu iekasētie un saņemtie nodokļi, valsts un pašvaldību nodevas un citi maksājumi pašvaldības budžetā, pašvaldības iestāžu ieņēmumi no sniegtajiem maksas pakalpojumiem, kā arī saņemtie valsts un pašvaldības budžetu transferti.

2019.gada konsolidētā budžeta ieņēmumu izpilde ir par 17,76 % vairāk nekā 2018.gadā, ieņēmumi no iedzīvotāju ienākuma nodokļa ir palielinājušies par 769 909 EUR, ieņēmumi no nekustamā īpašuma nodokļa palielinājušies par 269 321 EUR.

Pārskata gadā saņemtais **iedzīvotāju ienākuma nodoklis** ir 9 677 773 EUR apmērā, kas ir 110,73% no 2019.gada iedzīvotāju ienākuma nodokļa ieņēmumu plāna ar izmaiņām. Ieņēmumu kāpumu veicināja augošie darba ienākumi un izmaksāto dividenžu apjoms, kas ievērojami pieauga, ņemot vērā iespēju līdz gada beigām sadalīt peļņu, kas gūta līdz 2017. gada 31. decembrim, maksājot nodokli pēc 10% IIN likmes. Ienākumi no iedzīvotāju ienākuma nodokļa veido 37,19% no visiem Limbažu novada konsolidētā budžeta ieņēmumiem.

Pārskata gadā iekasēts **nekustamā īpašuma nodoklis** 1 548 457 EURapmērā, kas ir 106,54% no 2019.gada nekustamā īpašuma nodokļa plāna ar izmaiņām. Iekasētais nekustamā īpašuma nodoklis veido 5,95% no visiem Limbažu novada pašvaldības 2019.gada konsolidētā budžeta ieņēmumiem.

Nekustamā īpašuma nodokļa pārsniegums saistīts ar Limbažu novada pašvaldības 2018. gada 27. septembra saistošajos noteikumos Nr. 23 „Par nekustamā īpašuma nodokļa likuma atsevišķu normu piemērošanu Limbažu novadā” veiktajiem grozījumiem, paredzot, ka, mājoklim, ja taksācijas gada 1. janvārī plkst. 0.00 dzīvesvieta nav deklarēta nevienai personai, piemērojama nekustamā īpašuma nodokļa likme 1,5 % apmērā no objekta kadastrālās vērtības.

Nekustamā īpašuma nodokļa ieņēmumiem ir vērojama tendence pieaugt, kas skaidrojams ar izmaiņām nekustamā īpašuma likumdošanā.

**Ieņēmumi no pašvaldības īpašuma pārdošanas** pārskata gadā izpildīti 62,77% apmērā no 2019.gada pašvaldības īpašuma pārdošanas plāna ar izmaiņām, ieņēmumi ir 92 635 EUR, kas ir par 100 457 EUR mazāk kā attiecīgie ieņēmumi 2018.gadā, jo tad ievērojami vairāk tika pārdoti zemes un meža īpašumi.

Būtisks ir no **valsts budžeta saņemto transfertu maksājumu** pieaugums par 2 996 515 EUR jeb 29,79%, kas kopumā veido 13 055 922 EUR. Pieaugumu, galvenokārt, nodrošināja speciālās dotācijas palielināšana, kas tika piešķirta, lai kompensētu negūtos IIN ieņēmumus nodokļu reformas rezultātā. Pieauguši no valsts budžeta saņemtie transferti ES fondu un pārējās ārvalstu finanšu palīdzības līdzfinansēto projektu realizācijai. Lielākie projekti Limbažu novadā, kas saņēma valsts budžeta transfertus:

1. Limbažu pilsētas A daļas degradētās teritorijas revitalizēšana uzlabojot pieejamību, pārbūvējot Mehanizācijas ielu;
2. Limbažu novada pašvaldības grants ceļu pārbūve Skultes un Umurgas pagastos;
3. Limbažu novada ģimnāzijas mācību vides uzlabošana.

Tabula Nr.1

|  |  |  |  |  |  |  |
| --- | --- | --- | --- | --- | --- | --- |
| **Limbažu novada pašvaldības konsolidētā budžeta ieņēmumi 2018.gadā un 2019.gadā** | | | | | | |
| **Klasifi-kācijas kods** | **Posteņa nosaukums** | **Budžeta izpilde 2018.gadā, EUR** | **2019.gada budžeta plāns EUR** | **2019.gada budžeta plāns ar izmaiņām EUR** | **Budžeta izpilde 2019.gadā, EUR** | **Izpildes %** |
| 1 | 2 | 3 | 4 | 5 | 6 | 7 |
| **I.** | **IEŅĒMUMI** | **22 100 378** | **23 927 005** | **24 806 466** | **26 024 645** | 104,91 |
| 1.0. | Nodokļu ieņēmumi | 10 268 766 | 9 906 758 | 10 268 153 | 11 311 872 | 110,16 |
| 1.0.0.0. | IENĀKUMA NODOKĻI | 8 907 864 | 8 628 306 | 8 739 701 | 9 677 773 | 110,73 |
| **1.1.0.0.** | **Ieņēmumi no iedzīvotāju ienākuma nodokļa** | **8 907 864** | **8 628 306** | **8 739 701** | **9 677 773** | **110,73** |
| 1.4. | ĪPAŠUMA NODOKĻI | 1 279 136 | 1 203 452 | 1 453 452 | 1 548 457 | 106,54 |
| 4.0.0.0. | ĪPAŠUMA NODOKĻI | 1 279 136 | 1 203 452 | 1 453 452 | 1 548 457 | 106,54 |
| **4.1.0.0.** | **Nekustamā īpašuma nodoklis** | **1 279 136** | **1 203 452** | **1 453 452** | **1 548 457** | **106,54** |
| **5.0.0.0.** | **Nodokļi par pakalpojumiem un precēm** | **81 766** | **75 000** | **75 000** | **85 642** | **114,19** |
| 2.0. | Nenodokļu ieņēmumi | 241 517 | 114 810 | 186 435 | 150 686 | 80,82 |
| 8.0.0.0. | IEŅĒMUMI NO UZŅĒMĒJDARBĪBAS UN ĪPAŠUMA | **300** | **200** | **250** | **309** | **123,60** |
| 9.0.0.0. | VALSTS (PAŠVALDĪBU) NODEVAS UN KANCELEJAS NODEVAS | 19 414 | 13 900 | 14 805 | 17 761 | 119,97 |
| **9.1.0.0.** | **Valsts nodevas par valsts sniegto nodrošinājumu un juridiskajiem un citiem pakalpojumiem** | **0** | **0** | **2 200** | **1 347** | **61,23** |
| **9.4.0.0.** | **Valsts nodevas, kuras ieskaita pašvaldību budžetā** | **0** | **4 000** | **3 100** | **6 155** | **198,55** |
| **9.5.0.0.** | **Pašvaldību nodevas** | **0** | **9 900** | **9 505** | **10 259** | **107,93** |
| **10.0.0.0.** | **NAUDAS SODI UN SANKCIJAS** | **11 683** | **7 000** | **9 000** | **14 041** | **156,01** |
| 12.0.0.0. | PĀRĒJIE NENODOKĻU IEŅĒMUMI | 17 028 | 6 500 | 14 795 | 25 940 | 175,33 |
| **12.2.0.0.** | **Nenodokļu ieņēmumi un ieņēmumi no zaudējumu atlīdzībām un kompensācijām** | **0** | **3 500** | **4 408** | **6 431** | **145,89** |
| **12.3.0.0.** | **Dažādi nenodokļu ieņēmumi** | **0** | **3 000** | **10 387** | **19 509** | **187,82** |
| 13.0.0.0. | IEŅĒMUMI NO VALSTS (PAŠVALDĪBU) ĪPAŠUMA IZNOMĀŠANAS, PĀRDOŠANAS UN NO NODOKĻU PAMATPARĀDA KAPITALIZĀCIJAS | 193 092 | 87 210 | 147 585 | 92 635 | 62,77 |
| **13.1.0.0.** | **Ieņēmumi no ēku un būvju īpašuma pārdošanas** | **36 514** | **10 000** | **6 405** | **6 069** | **94,75** |
| **13.2.0.0.** | **Ieņēmumi no zemes, meža īpašuma pārdošanas** | **155 511** | **70 000** | **128 170** | **78 696** | **61,40** |
| **13.4.0.0.** | **Ieņēmumi no valsts un pašvaldību kustamā īpašuma un mantas realizācijas/ Ieņēmumi no pašvaldību kustamā īpašuma un mantas realizācijas** | **1 067** | **500** | **6 300** | **7 870** | **124,92** |
| **13.5.0.0.** | **Ieņēmumi no valsts un pašvaldību īpašuma iznomāšanas** | **0** | **6 710** | **6 710** | **0** | **0** |
| 3.0. | MAKSAS PAKALPOJUMI UN CITI PAŠU IEŅĒMUMI | 928 262 | 879 675 | 937 387 | 914 859 | 97,60 |
| **21.3.0.0.** | **Ieņēmumi no valūtas kursa svārstībām attiecībā uz budžeta iestāžu sniegtajiem maksas pakalpojumiem un citiem pašu ieņēmumiem** | **877 294** | **831 195** | **874 083** | **872 443** | **99,81** |
| **21.4.0.0.** | **Pārējie 21.3.0.0.grupā neklasificētie budžeta iestāžu ieņēmumi par budžeta iestāžu sniegtajiem maksas pakalpojumiem un citi pašu ieņēmumi** | **50 968** | **48 480** | **63 304** | **42 416** | **67,00** |
| 4.0. | Ārvalstu finanšu palīdzība | 59 117 | 0 | 34 208 | 44 919 |  |
| **21.1.0.0.** | **Budžeta iestādes ieņēmumi no ārvalstu finanšu palīdzības** | **59 117** | **0** | **34 208** | **44 919** | **131,31** |
| 5.0. | Transferti | 10 590 874 | 13 025 762 | 13 380 283 | 13 602 309 | 101,66 |
| **17.0.0.0.** | **No valsts budžeta daļēji finansēto atvasināto publisko personu un budžeta nefinansēto iestāžu transferti** | **4 581** | **0** | **1 866** | **2 644** | **141,69** |
| **18.0.0.0.** | **VALSTS BUDŽETA TRANSFERTI** | **10 059 407** | **12 583 558** | **12 873 064** | **13 055 922** | **101,42** |
| **19.0.0.0.** | **PAŠVALDĪBU BUDŽETU TRANSFERTI** | **526 886** | **442 204** | **505 353** | **543 743** | **107,60** |
| 6.0 | ZIEDOJUMI UN DĀVINĀJUMI | 11 842 | 0 | 0 | 0 |  |
| **23.0.0.0.** | **Saņemtie ziedojumi un dāvinājumi** | **11 842** | **0** | **0** | **0** |  |
|  | **KOPĀ** | **22 100 378** | **23 927 005** | **24 806 466** | **26 024 645** | **104,91** |

Attēls Nr.1

Limbažu novada pašvaldības konsolidētā budžeta ieņēmumi 2018.gadā un 2019.gadā, EUR

**IZDEVUMI**

**Atalgojums**, kas sastāv no darbinieku mēneša amatalgas, deputātu atalgojuma, piemaksām par darbu svētkos, naktī un par virsstundu darbu, izpildīts 96,79% apmērā no 2019.gada atalgojuma plāna ar izmaiņām (2.tabula). Salīdzinot atalgojumu ar iepriekšējo gadu var secināt, ka tas ir palielinājies par 162 001 EUR jeb 1,92%, kas skaidrojams ar pakāpenisku atalgojuma palielinājumu novada iestāžu un struktūru darbiniekiem.

**Darba devēja valsts sociālās apdrošināšanas iemaksas**, ko veido valsts sociālās apdrošināšanas obligātās iemaksas, darba devēja sociāla rakstura pabalsti un kompensācijas un darba devēja veselības un dzīvības apdrošināšanas iemaksas, izpildīts 97,84% apmērā no 2019.gada darba devēja valsts sociālās apdrošināšanas obligātajām iemaksu plāna ar izmaiņām un palielinājās par 43 972 EUR jeb 1,91% attiecībā pret iepriekšējo pārskata gadu.

**Komandējumi un dienesta braucieni** ir izpildīti 94,57% apmērā no 2019.gada komandējumu un dienesta braucienu plāna ar izmaiņām, salīdzinājumā ar 2018.gadu izdevumi ir palielinājušies par 355 EUR jeb 0,23%, kas skaidrojams ar komandējuma un dienesta braucienu izdevumu apmēra palielināšanos starptautiskajos sadarbības projektos ar ES valstīm.

**Pakalpojumi**, kas sastāv no pasta, telefona un citu sakaru pakalpojumiem, no komunālajiem pakalpojumiem, iestādes administratīvajiem izdevumiem un ar iestādes darbības nodrošināšanas saistītajiem izdevumiem, no remontdarbiem un iestāžu uzturēšanas pakalpojumiem, informācijas tehnoloģiju pakalpojumiem, īres un nomas, no maksājumiem par sniegtajiem finanšu pakalpojumiem u.c pakalpojumiem, izpildīti 92,53% apmērā no 2019.gada pakalpojumu plāna ar izmaiņām. Salīdzinot pakalpojumu izdevumus ar iepriekšējo gadu var secināt, ka tie ir palielinājušies par 412 645 EUR jeb 15,44%, kas skaidrojams ar komunālo pakalpojumu izcenojumu sadārdzinājumu.

**Krājumi**, ko veido biroja preces un inventārs, kurināmais, enerģētiskie materiāli un degviela, medikamenti iestāžu vajadzībām, kārtējā remonta un iestāžu uzturēšanas materiāli, pašvaldības aprūpē un apgādē esošo personu uzturēšanas materiāli, mācību līdzekļi un materiāli un pārējās preces, izpildījās 92,74% apmērā no 2019.gada krājumu plāna ar izmaiņām. Salīdzinot izdevumus par krājumiem ar iepriekšējā gada attiecīgajiem izdevumiem var secināt, ka tie ir palielinājušies par 15 635 EUR jeb 0,91%, kas skaidrojams ar degvielas, kurināmā un pārtikas produktu sadārdzinājumu.

**Izdevumi periodikas iegādei** izpildīti 95,65% apmērā no 2019.gada nodokļu plāna ar izmaiņām. Salīdzinot periodikas iegādes izdevumu izpildi ar 2018.gada izpildi, var secināt, ka izdevumi ir samazinājušies par 124 EUR jeb 1%.

Pašvaldības **nodokļu maksājumi** (pievienotās vērtības nodoklis un dabas resursa nodoklis), izpildīti 84,37% apmērā no 2019.gada nodokļu plāna ar izmaiņām. Salīdzinot pašvaldības nodokļu maksājumu izpildi ar iepriekšējā gada izpildi var secināt, ka izdevumi ir samazinājušies par 5 434 EUR jeb 7,09%, jo samazinājušies iestāžu ieņēmumi, kuri tiek aplikti ar pievienotās vērtības nodokli.

**Procentu izdevumi** (procentu maksājumi par aizņēmumiem no Valsts kases un citām iekšzemes kredītiestādēm) izpildīti par 25,84% no 2019.gada procentu izdevumu plāna ar izmaiņām. Salīdzinājumā ar 2018.gadu procentu maksājumi ir samazinājušies par 17 637 EUR jeb 80,06%. Samazinājums skaidrojams ar izmaiņām procentu likmēs un pamatsummas dzēšanu aizdevumiem, kuriem procentu likme ir lielāka par nulli:

• 2019.gada 21.martā tika noslēgts pārjaunojuma līgums 2001.gada 13.septembra aizdevuma līgumam Nr.076-017 “Limbažu pilsētas siltumapgādes sistēmas rekonstrukcija”, konvertējot aizdevuma valūtu no ASV dolāriem uz eiro, kā rezultātā mainījās arī aizdevuma procentu likme no 2,51044% uz 0,00%.

• 2019.gadā priekšlaicīgi tika veikti pamatsummas maksājumi 3 Vides investīciju fonda aizdevumiem (“Ūdensvada rekonstrukcija Priedēs un Tiegažos”, “Pociema, Tiegažu ūdenssaimniecības rekonstrukcija” un “Priežu ciemata ūdenssaimniecības rekonstrukcija”), līdz ar to samazinot procentu izdevumus par neatmaksātu aizdevumu.

• 2018.gadā tika veikts pēdējais pamatsummas maksājums 2003.gada 10.jūlija Vides investīciju fonda aizdevumam “Pirmsskolas, pamatskolas un internāta siltināšana” un 2003.gada 26. augusta Vides investīciju fonda aizdevumam “Ūdensapgāde Umurgas pagastā”, līdz ar to samazinājās to aizdevumu apjoms, kuriem jāveic procentu maksājums par saņemto aizdevumu (procentu likme bija augstāka par 0).

**Subsīdijas un dotācijas** pārskata gadā izpildījās 94,92% apmērā no 2019.gada subsīdiju un dotāciju plāna ar izmaiņām. Subsīdiju un dotāciju apmērs 2019.gadā ir pieaudzis par 48 339 EUR jeb 7,90% salīdzinājumā ar 2018.gadā izmaksāto subsīdiju apmēru, jo pārskata gadā tika papildus atbalstītas dažādas sporta aktivitātes, piešķirts finansējums biedrībām projektu realizācijai.

**Sociālie pabalsti** piešķirti Limbažu novada teritorijā deklarētajiem iedzīvotājiem – pabalsti skolnieku ēdināšanai, garantētā minimālā ienākuma pabalsti, transporta izdevumu kompensācijas skolēniem, dzīvokļu pabalsti un pārējie pabalsti un palīdzība trūcīgajiem iedzīvotājiem un gados veciem cilvēkiem. Pabalsti izpildīti 84,34% apmērā no 2019.gada pabalstu plāna ar izmaiņām. Pabalstu apmērs 2019.gadā ir samazinājies par 18 114 EUR jeb 3,17% salīdzinājumā ar 2018.gadā izmaksāto pabalstu apmēru. Samazinājums skaidrojams ar pabalstu pieprasītāju skaita samazināšanos (2018.gadā – 1853 pieprasītāji un 2019.gadā – 1682 pabalstu pieprasītāji) un ar pabalstu piešķiršanas kritēju maiņu.

**Uzturēšanas izdevumu transferti**, pašu resursu maksājumi, starptautiskā sadarbība ir izpildījusies 107,30% apmērā no 2019.gada transfertu plāna ar izmaiņām. Transfertu apmērs 2019.gadā ir palielinājies par 83 347 EUR jeb 21,11% salīdzinājumā ar 2018.gada transfertiem, jo 2019.gada speciālā budžeta fonda līdzekļi gada beigās 41 210,77 EUR apmērā tika pārcelti uz pamatbudžetu. Pašvaldības 2019.gada speciālā budžeta atlikuma iekļaušana pamatbudžetā saistīta ar likuma ”Grozījumi Likumā par budžetu un finanšu vadību” 3.panta iekļauto normu ievērošanu, kas nosaka, ka pašvaldību budžeti sastāv no pamatbudžeta un ziedojumiem un dāvinājumiem.

**Kapitālie izdevumi**, kas veidojas no nemateriālajiem ieguldījumiem un pamatlīdzekļiem, pārskata gadā izpildīti 81,69% apmērā no 2019.gada kapitālo izdevumu plāna ar izmaiņām. Kapitālo izdevumu apmērs 2019.gadā ir samazinājies par 3 944 026 EUR jeb 40,88% salīdzinājumā ar 2018.gada attiecīgajiem izdevumiem. Samazinājums ir skaidrojams ar apstākli, ka 2018.gadā tika realizēti vairāki lieli projekti – „Limbažu un Salacgrīvas novadu sporta skolas peldbaseina būvniecība”, „**Limbažu novada pašvaldības grants ceļu pārbūve Skultes un Umurgas pagastos**”, “Viļķenes pirmsskolas izglītības ēkas energoefektivitātes paaugstināšana”, “Tilta rekonstrukcija pār Donaviņas upi Jūras ielā Limbažos”, “Degradētās teritorijas revitalizācija Limbažu pagastā, uzlabojot pieejamību - Limbažu pagasta ceļa “C2.-17 Beverīnu ceļš” pārbūve”, kuru izdevumi bija saistīti ar pamatlīdzekļu izveidošanu.

Tabula Nr.2

|  |  |  |  |  |  |  |  |
| --- | --- | --- | --- | --- | --- | --- | --- |
| **Limbažu novada pašvaldības konsolidētā budžeta izdevumi atbilstoši ekonomiskās klasifikācijas kodiem 2018.gadā un 2019.gadā** | | | | | | | |
| **Klasifikācijas kods** | **Posteņa nosaukums** | **Budžeta izpilde 2018.gadā, EUR** | **2019.gada budžeta plāns EUR** | **2019.gada budžeta plāns ar izmaiņām EUR** | **Budžeta izpilde 2019.gadā, EUR** | **Izpildes %** |  |
| 1 | 2 | 3 | 4 | 5 | 6 | 7 |  |
| 1100 | Atalgojums | 8 417 208 | 7 766 073 | 8 863 416 | 8 579 209 | 96,79 |  |
| 1200 | Darba devēja valsts sociālās apdrošināšanas obligātās iemaksas, sociāla rakstura pabalsti un kompensācijas | 2 300 300 | 2 055 778 | 2 396 000 | 2 344 272 | 97,84 |  |
| 2100 | Komandējumi un dienesta braucieni | 157 336 | 101 194 | 166 753 | 157 691 | 94,57 |  |
| 2200 | Pakalpojumi | 2 672 764 | 3 305 613 | 3 334 382 | 3 085 409 | 92,53 |  |
| 2300 | Krājumi, materiāli, energoresursi, preces, biroja preces un inventārs, kurus neuzskaita kodā 5000 | 1 721 151 | 1 808 032 | 1 872 706 | 1 736 786 | 92,74 |  |
| 2400 | Izdevumi periodikas iegādei | 12 407 | 12 711 | 12 841 | 12 283 | 95,65 |  |
| 2500 | Budžeta iestāžu nodokļu maksājumi | 76 622 | 84 995 | 84 374 | 71 188 | 84,37 |  |
| 4000 | Procentu izdevumi | 22 030 | 67 000 | 17 000 | 4 393 | 25,84 |  |
| 3000 | Subsīdijas un dotācijas | 611 707 | 718 747 | 695 354 | 660 046 | 94,92 |  |
| 6000 | Sociālie pabalsti | 570 698 | 585 422 | 655 189 | 552 584 | 84,34 |  |
| 7000 | Uzturēšanas izdevumu transferti, pašu resursu maksājumi, starptautiskā sadarbība/Valsts budžeta transferti, dotācijas un mērķdotācijas pašvaldībām uzturēšanas izdevumiem, pašu resursi, starptautiskā sadarbība | 394 905 | 403 230 | 445 735 | 478 252 | 107,30 |  |
| 5000 | Pamatkapitāla veidošana | 9 647 123 | 7 015 242 | 6 981 312 | 5 703 097 | 81,69 |  |
| 8000 | Dažādi izdevumi, kas veidojas pēc uzkrāšanas principa un nav klasificēti iepriekš | 0 | 0 | 0 | 5 308 | 0 |  |
| 9000 | Valsts budžeta un pašvaldību budžetu transferti un mērķdotācijas kapitālajiem izdevumiem | 0 | 0 | 0 | 0 | 0 |  |
|  | **IZDEVUMI KOPĀ** | **26 604 251** | **23 924 037** | **25 525 062** | **23 390 518** | **91,64** |  |

**Limbažu novada pašvaldības konsolidētā budžeta izdevumi atbilstoši ekonomiskajām kategorijām 2018.gadā un 2019.gadā, EUR**

Analizējot 2019.gada Limbažu novada pašvaldības konsolidētā budžeta izdevumus *atbilstoši funkcionālajām kategorijām*, vislielāko daļu veido izdevumi izglītībai – 40,79% un sekojoši pašvaldības teritoriju un mājokļu apsaimniekošanai - 25,69%, atpūtai un kultūrai - 9,88%, vispārējiem valdības dienestiem – 9,21% un pārējām funkcijām -14,43%.

**Vispārējiem valdības dienestiem** (izpildvarai, likumdošanas varai, pašvaldības parāda darījumiem un vispārēja rakstura transfertiem no Limbažu novada pašvaldības budžeta uz citu pašvaldību budžetiem par savstarpējiem norēķiniem par izglītības iestāžu un sociālās aprūpes iestāžu sniegtajiem pakalpojumiem) 2019.gadā izdevumi salīdzinājumā ar 2018.gadu, palielinājušies par 16 353 EUR jeb 0,77%, kas saistīts ar savstarpējo norēķinu par izglītības iestāžu un sociālās aprūpes iestāžu sniegtajiem pakalpojumiem pieaugumu.

**Ekonomiskajai darbībai** salīdzinājumā ar iepriekšējo gadu, izdevumi palielinājušies par 203583 EUR jeb 16,43%. 2019.gadā realizēja vairākus projektus, piemēram, “Infrastruktūras attīstība Limbažu Lielezera peldvietā”, “Kājāmgājēju maršruts gar Baltijas jūru Latvijā un Igaunijā”, ‘”Dabisko dzīvotņu uzlabošana Svētupē Limbažu novada teritorijā”, “Dabisko dzīvotņu uzlabošana Vitrupē Limbažu novada teritorijā.” Pārskata gada aprīļa mēnesī tika palielināta mērķdotācija autoceļu un ielu pārvaldīšanai un uzturēšanai un gada laikā tika veikti vērienīgi ceļu un ielu remontu un rekonstrukcijas darbi.

Samazinājums **izglītībai** par 3 516 710 EUR jeb 26,93% saistīts ar skolēnu skaita samazināšanos un ar to, ka 2019.gadā netika ņemti aizņēmumi Valsts Kasē izglītības iestāžu remontiem un renovācijai.

**Sociālās aizsardzības** izdevumi salīdzinājumā ar 2018.gadu, samazinājušies par 57 946 EUR jeb 3,72%, jo 2019.gadā tika veikta 2 iestāžu - Sociālās aprūpes centra-pansionāta "Pērle" un Veco ļaužu mītnes "Cerība" apvienošana un tika samazināti arī štati. Ar 2019.gada 01.jūniju tika likvidēta pašvaldības iestāde - Bērnu sociālās aprūpes centrs "Umurga".

Tabula Nr.3

|  |  |  |  |  |  |  |
| --- | --- | --- | --- | --- | --- | --- |
| **Limbažu novada pašvaldības konsolidētā budžeta izdevumi atbilstoši funkcionālājām kategorijām 2018.gadā un 2019.gadā** | | | | | | |
| **Klasifikācijas kods** | **Posteņa nosaukums** | **Budžeta izpilde 2018.gadā, EUR** | **2019.gada budžeta plāns EUR** | **2019.gada budžeta plāns ar izmaiņām EUR** | **Budžeta izpilde 2019.gadā, EUR** | **Izpildes %** |
| 1 | 2 | 3 | 4 | 5 | 6 | 7 |
| **01.000** | **Vispārējie valdības dienesti** | **2 137 122** | **2 390 306** | **2 219 594** | **2 153 475** | **97,02** |
| **02.000** | **Aizsardzība** | **0** | **1 425** | **1 425** | **1 425** | **100,00** |
| **03.000** | **Sabiedriskā kārtība un drošība** | **314 980** | **329 913** | **349 914** | **327 084** | **93,48** |
| **04.000** | **Ekonomiskā darbība** | **1 238 968** | **1 567 945** | **1 462 667** | **1 442 551** | **98,62** |
| **05.000** | **Vides aizsardzība** | **14 238** | **80 255** | **82 275** | **91 780** | **111,55** |
| **06.000** | **Pašvaldības teritoriju un mājokļu apsaimniekošana** | **5 988 383** | **7 337 198** | **6 940 198** | **6 009 265** | **86,59** |
| **07.000** | **Veselība** | **8 401** | **6 816** | **15 138** | **13 160** | **86,93** |
| **08.000** | **Atpūta, kultūra un reliģija** | **2 287 491** | **2 300 632** | **2 460 721** | **2 311 766** | **93,95** |
| **09.000** | **Izglītība** | **13 056 758** | **7 965 492** | **10 273 456** | **9 540 048** | **92,86** |
| **10.000** | **Sociālā aizsardzība** | **1 557 910** | **1 944 055** | **1 719 674** | **1 499 964** | **87,22** |
|  | **IZDEVUMI KOPĀ** | **26 604 251** | **23 924 037** | **25 525 062** | **23 390 518** | **91,64** |

Attēls Nr.3

**Limbažu novada pašvaldības konsolidētā budžeta izdevumi atbilstoši funkcionālajām kategorijām 2018.gadā un 2019.gadā, EUR**

Limbažu novada pašvaldības

Domes priekšsēdētājs D. Zemmers

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Upīte 64020412

sandra.upite@limbazi.lv